અખબારના સૂત્રોના હવાલાથી લખાયેલા સમાચારમાં જણાવાયું છે કે 'ટીમ મેનેજમેન્ટમાં રવિ શાસ્ત્રીની એન્ટ્રી અને વિરાટ કોહલી સાથે તેમની વધતી નિકટતા ધોનીના ટેસ્ટમાંથી સંન્યાસને સૌથી મોટું કારણ માનવામાં આવે છે. રવિ શાસ્ત્રી અને કોહલીની નિકટતાના કારણે ટીમમાં કોચ ડંકન ફ્લેચરનો પ્રભાવ ટીમની ઉપર ઘટતો ગયો. ટીમ પર શાસ્ત્રીનો પ્રભાવ વધતો ગયો. મહત્વના નિર્ણયોમાં તેઓ મુખ્ય ભૂમિકા નિભાવવા લાગ્યા. શાસ્ત્રીના વધતા પ્રભાવથી ટીમમાં વાતાવરણ બદલાયું છે. અને આ નવું વાતાવરણ ધોનીના વિપરિત હતું. ધોની પોતાની રીતે ટીમને ચલાવતા આવ્યા છે. પરંતુ શાસ્ત્રીના આવ્યા બાદ ધોનીને બંધનોમાં મૂકાવું પડ્યું.'